CELEX: 32007R1338
Language: bg
Date: 2007-11-15 00:00:00
Title: Регламент (ЕО) № 1338/2007 на Комисията от 15 ноември 2007 година за изменение на Регламент (ЕО) № 747/2001 на Съвета по отношение на тарифни квоти на Общността за портокали с произход от Египет и преработени селскостопански продукти с произход от Израел

16.11.2007   
            
            
               BG
            
            
               Официален вестник на Европейския съюз
            
            
               L 298/11
            
         
      РЕГЛАМЕНТ (ЕО) № 1338/2007 НА КОМИСИЯТА
   
   от 15 ноември 2007 година
   за изменение на Регламент (ЕО) № 747/2001 на Съвета по отношение на тарифни квоти на Общността за портокали с произход от Египет и преработени селскостопански продукти с произход от Израел
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 747/2001 на Съвета от 9 април 2001 г. относно начина на управление на тарифните квоти на Общността и на референтните количества за продукти, които могат да се ползват от преференции по силата на споразумения с някои средиземноморски страни, и за отмяна на регламенти (ЕО) № 1981/94 и (ЕО) № 934/95 (1), и по-специално член 5, параграф 1, буква б) от него,
   като има предвид, че:
   
               (1)
            
            
               С Решението си от 30 октомври 2007 г. (2) Съветът разреши подписването и предвиди временното прилагане от 1 януари 2007 година на протокол към Евро-средиземноморското споразумение относно асоцииране между Европейските общности и техните държави-членки, от една страна, и Арабска република Египет, от друга, за да се вземе предвид присъединяването на Република България и Румъния към Европейския съюз.
            
         
               (2)
            
            
               Този протокол предвижда увеличаване на обема на тарифните квоти за внос в Общността за портокали с произход от Египет. Увеличаването на обема на тарифните квоти следва да бъде прилагано от 1 юли 2007 г.
            
         
               (3)
            
            
               С Решението си от 22 октомври 2007 г. (3) Съветът разреши подписването и предвиди временното прилагане от 1 януари 2007 г. на протокол към Евро-средиземноморското споразумение относно асоцииране между Европейските общности и техните държави-членки, от една страна, и Държавата Израел, от друга, за да се вземе предвид присъединяването на Република България и Румъния към Европейския съюз.
            
         
               (4)
            
            
               Този протокол предвижда нова годишна тарифна квота за внос в Общността на определени преработени селскостопански продукти с произход от Израел. Новата тарифна квота следва да бъде прилагана от първия ден на месеца, следващ датата на подписване на протокола.
            
         
               (5)
            
            
               За прилагането на тарифните концесии, предвидени в тези протоколи, списъкът с тарифните квоти за Египет и Израел, определен в Регламент (ЕО) № 747/2001, следва да бъде променен.
            
         
               (6)
            
            
               Поради факта, че тарифната квота за Израел за 2007 година не се прилага от 1 януари 2007 година, обемът на новата тарифна квота за тази година следва да бъде определен за количество, по-малко от обема на годишната тарифна квота.
            
         
               (7)
            
            
               Регламент (ЕО) № 747/2001 следва да бъде съответно изменен.
            
         
               (8)
            
            
               Мерките, предвидени в настоящия регламент, са в съответствие със становището на Комитета по митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 747/2001 се изменя, както е посочено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   Той се прилага от 1 юли 2007 година.
   Точка 2 от приложението, обаче, се прилага от 1 ноември 2007 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 ноември 2007 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 109, 19.4.2001 г., стр. 2. Регламент, последно изменен с Регламент (ЕО) № 1712/2006 на Комисията (ОВ L 321, 21.11.2006 г., стр. 7).
   
      (2)  Все още непубликувано в Официален вестник.
   
      (3)  Все още непубликувано в Официален вестник.
   
      ПРИЛОЖЕНИЕ
      Регламент (ЕО) № 747/2001 се изменя, както следва:
      
                  1.
               
               
                  В таблицата, включена в приложение IV, редовете за тарифни квоти с поредни номера 09.1707 и 09.1711 се заменят със следното:
                  
                              „09.1707
                           
                           
                              0805 10
                           
                           
                              Портокали, пресни или сушени
                           
                           
                              От 1.7.2007 г. до 30.6.2008 г. и за всеки следващ период от 1.7. до 30.6.
                           
                           
                              70 320
                           
                           
                              Освобождаван (2)
                           
                        
                               
                           
                           
                               
                           
                           
                              от които:
                           
                           
                               
                           
                           
                              от които:
                           
                           
                               
                           
                        
                              09.1711
                           
                           
                              0805 10 20
                           
                           
                              Сладки портокали, пресни
                           
                           
                              От 1.12.2007 г. до 31.5.2008 г. и за всеки следващ период от 1.12. до 31.5
                           
                           
                              36 300 (5)
                           
                           
                              Освобождаван (6)“
                           
                        
            
                  2.
               
               
                  В таблицата, включена в част А от приложение VII, се добавя следният ред:
                  
                              Пореден номер
                           
                           
                              Код по КН
                           
                           
                              Подразделение по ТАРИК
                           
                           
                              Описание на стоките
                           
                           
                              Период на квотата
                           
                           
                              Обем на квотата
                              (в тонове нето тегло)
                           
                           
                              Мито за квотата
                           
                        
                              „09.1367
                           
                           
                              ex 2106 90 98
                           
                           
                              44
                           
                           
                              Бази на основата на цитрусови плодове за производство на безалкохолни напитки и напитки, съдържащи тегловно най-малко 30 % концентрирани плодови сокове и не повече от 50 % захароза, несъдържащи мляко или млечни продукти
                           
                           
                              От 1.11. до 31.12.2007 г.
                           
                           
                              3 240
                           
                           
                              67 % от селскостопанския компонент“
                           
                        
                              От 1.1. до 31.12.2008 г. и за всеки следващ период от 1.1. до 31.12.
                           
                           
                              5 550